**המכללה לביטחון לאומי**

**מפקדת המכללות 871
המכללה לביטחון לאומי**טלפון: 03-7607400
פקס: 03-7607500
16 בינואר 2020

**תאריך:**

מפקד המכללות

פרופ' יוסי בן ארצי

סגל המב"ל

**הנדון: סיכום שיחת סטטוס עם המשתתפים הבינ"ל - השלמה**

1. ביום חמישי ה- 9 בינואר 2020 קיימתי שתי שיחות סטטוס עם שניים מהמשתתפים הבינ"ל אשר נעדרו מהשיחה הכללית. להלן עיקרי הדברים שהעלו המשתתפים.

כללי

* 1. בהתייחס למטרות התכנית לשילוב משתתפים במב"ל, ציינו כי אנו "נכשלים" במימוש המטרה של העשרת השיח וחשיפת הישראלים לפרספקטיבות אחרות, שכן לא ניתן להם המקום והזמן להביע את עצמם. כמו כן צויין שמבחינת האווירה והתרבות אין לכך מקום, והם אף בתחושה של חוסר ענין מקרב מרבית הישראלים לשמוע את דעתם. התחושה הכללית של אחד המשתתפים היא שאנחנו just accomodating them ולא באמת נותנים להם הזדמנות להשמיע את דעתם. כך למשל, משתתף אחד הלין על העובדה שלא ניתנה להם ההזדמנות להציג את מדינותיהם במליאה.
	2. ביחס למטרה של חשיפתם לישראל ולתרבותה על מנת שישמשו מעין "שגרירים" שלנו במדינותיהם, צויין כי הדבר קורה מעצם המגורים בארץ, אך משתתף אחד ציין כי אנו מנסים "להמיר" אותם.

נושאים אקדמאים

* 1. בעונה הגלובלית קפצנו מהר מדי לסוגיות גלובליות. חשוב להציג גם את הקשרים בין יסודות הבטל"מ השונים ולא לטפל בהם בצורה מבודדת.
	2. בקורס של עמנואל נבון יש הרבה הסטוריה ולא עוסקים כמעט בנושאים עכשוויים. בהיבט זה הקורס הוא חד ממדי במידה רבה. היו רוצים לראות יותר דיון על נושאים אקטואליים.
	3. התרגולים בקבוצות טובים כתוספת ללימוד במליאה. מומלץ לתת ככל שניתן את החומרים לתרגולים מראש.
	4. משתתף אחד ביקר את העובדה שכל הנושאים מוצגים מנקודת מבט ישראלית ולא בינ"ל. כך למשל הוצגה הדעה הישראלית על העסקה עם איראן ע"י מספר דוברים. בבריסל, נבחרו בקפידה קולות מסוימים (אוהדי ישראל), דבר שלא מייצג את הדעה האירופאית.
	5. הרצאות האורח המובאות למליאה אינן מושמות בהקשר, וחלקן "תלושות".

סיורים

* 1. המיקוד בשאלות מחקר במהלך הסיורים מסייע ללמידה.
	2. ממליצים לשים דגש על מראה עינים במהלך הסיורים (נתנו כדוגמא את ביה"ס הבדואי בסיור דרום) וכן על הצגת עמדות שונות ומגוונות.
	3. מוצע לסיים את הימים במהלך הסיורים ב 18:30 לכל המאוחר.

נושאי תרגום

1. יש הרבה אובדן מידע בתרגום, לאו דווקא בשל איכות התרגום אלא מעצם העובדה שהחומר מתורגם. החמיאו למתורגמנים הסימולטנים ("עבודה מצויינת").

מנהלה ולוגיסטיקה

1. נושאי המנהלה והלוגיסטיקה הוגדרו כ"טובים", אך "לא מצויינים".
2. הודיתי למשתתפים על הכנות והפתיחות בשיחה, והבטחתי כי הסוגיות שהעלו יבחנו וישקלו במטרה להשתפר היכן שניתן ולהפיק לקחים לבאות. הם הודו מצידם על הקשב לצרכיהם ועל הנכונות לטייב את הלמידה שלהם.

**בברכה,**

**מירב צפרי-אודיז**

**מד"רית מב"ל**